stanford-oval/wikipedia huggingface dataset:
צ'ארלס וואורינן
הערות שוליים

1 2  ג'ייסון קארוצ'י ולואיס קארצ'ין, הערך "צ'ארלס וואורינן" במילון גרוב למוזיקה ומוזיקאים אונליין
↑  נורמן לברכט, "אנציקלופדיה למוזיקה של המאה ה-20", עמ' 311
↑  Associated Press, Pulitzer Prize-winning composer Charles Wuorinen dies at 81, Washington Post (באנגלית)
| --- | --- |
בקרת זהויות :  NLI: 987007306151105171  PLWABN: 9810618325705606  BIBSYS: 90154456  BNE: XX1392303  BnF: cb13967642n (data)  GND: 119183285  ISNI: 0000 0000 6309 6573  LCCN: n81014048  MusicBrainz: 26f2c4d0-c44e-4f16-b577-1c1bf2478479  NLK: KAC2018N7142  NTA: 073737232  SNAC: w6t84k68  SUDOC: 156954249  VIAF: 34650708   WorldCat (עם VIAF): 34650708
פרנץ להאר

| --- | --- |

 לידה:  30 באפריל 1870 קומארום, הונגריה 
 פטירה:  24 באוקטובר 1948 (בגיל 78) באד אישל, אזורי הכיבוש באוסטריה 
 מקום קבורה:  Bad Ischl Friedhof 
 מוקד פעילות:  הונגריה, ציסלייטניה (ארצות אוסטריה), אוסטריה 
 מקום לימודים:  הקונסרבטוריון של פראג 
 סוגה:  אופרה, אופרטה 
 שפה מועדפת:  הונגרית 
 כלי נגינה:  כינור 
 בן או בת זוג:  Sophie Lehár 
 פרסים והוקרה:  מדליית גתה לאמנות ומדעים (1940)  זר קורווין  טבעת הכבוד של העיר וינה 
 פרופיל ב-IMDb
 חתימה:  
 
פֶרֶנץ להאר (בהונגרית: Lehár Ferenc;‏ 30 באפריל 1870 – 24 באוקטובר 1948) היה מלחין הונגרי.
ביוגרפיה

להאר היה בנו הבכור של מנצח תזמורת בצבא האוסטרו-הונגרי, ממנו ספג את האהבה למוזיקה. בגיל 15 התקבל לקונסרבטוריון למוזיקה של פראג, שם למד כינור וקומפוזיציה. אחד ממוריו היה אנטונין דבוז'ק, שאמר לו: "תלה את כינורך, ילדי, וכתוב מוזיקה".
לאחר סיום לימודיו התגייס לצבא והיה, בשנים 1902-1890, מנצח תזמורות צבאיות. בשנת 1896 הוצגה האופרה שלו "קוקושקה" בלייפציג ובבודפשט בהצלחה מועטה.
בשנת 1902 עזב את הצבא, התיישב בווינה והחל לחבר אופרטות. האופרטה הראשונה שלו הייתה "נשות וינה". הפריצה שלו הייתה בשנת 1905 עם האופרטה "האלמנה העליזה". אופרטה זו זכתה להצלחה עצומה והוצגה ברחבי העולם. עד היום, במשך יותר ממאה שנים, מועלות הפקות חדשות של אופרטה זו. במהרה התפרסם להאר כמלחין של "אופרטות וינאיות" וכיורשו האמנותי של יוהאן שטראוס. אופרטות נוספות שחיבר עד פרוץ מלחמת העולם הראשונה היו: "הרוזן של לוקסמבורג" (1909), "אהבת הצוענים" (1910) ו"אווה" (1911).
להאר חיבר גם מחולות ושירי לכת סימפוניים. לאחר מלחמת העולם הראשונה ופירוק האימפריה האוסטרו-הונגרית דעך העניין באופרטות, אך התחדש כעבור מספר שנים. להאר פגש בזמר הטנור ריכרד טאובר וחיבר אופרטות המתאימות לקולו: "פאגאניני" (1925), "פרדריקה" (1928), "ארץ החיוכים" (1929) ו"ג'ודיטה" (1934).
הנאצים ובמיוחד היטלר אהבו את האופרות של להאר. היטלר העניק לו את מדליית גתה ולהאר לא סירב לקבלה. בשל כך הוחרם להאר בישראל ויצירותיו נאסרו להשמעה, אולם העובדה שלהאר היה פסיבי ולא נאצי או אנטישמי מוצהר (אשתו הייתה יהודייה שהמירה את דתה לקתוליות טרם נישואיה) הביאה לביטול החרם עליו בראשית שנות השבעים.
פיטר קראוץ'

פיטר ג'יימס קראוץ' (באנגלית: Peter James Crouch; נולד ב-30 בינואר 1981) הוא כדורגלן עבר אנגלי ששיחק בעמדת החלוץ במספר קבוצות בפרמייר ליג ובנבחרות אנגליה. הוא ידוע בזכות גובהו - 2.01 מטר, שהופך אותו לשחקן הגבוה ביותר ששיחק בנבחרת אנגליה בכל הזמנים. הוא שיחק 42 פעמים בנבחרת אנגליה בין השנים 2005 ו-2010, הבקיע 22 שערים עבור מדינתו בתקופה הזו והשתתף בשני מונדיאלים. הוא מחזיק בשיא של השחקן שהבקיע הכי הרבה שערים בנגיחות בהיסטוריה של הפריימר ליג.
ב-12 ביולי 2019 הודיע על פרישה ממשחק פעיל.
ביוגרפיה

קראוץ' נולד במקלספילד, צ'שייר. משפחתו עברה לסינגפור כשהוא היה בן שנה. המשפחה גרה במשך שלוש שנים בדרום-מזרח אסיה לפני שהם חזרו לאנגליה. קראוץ' למד בבית הספר היסודי רוקת' ובבית הספר היסודי נורת' אילינג והתחיל לשחק כדורגל בנורת'הולט הוטספר. הוא הוזמן למרכז למצוינות של ברנטפורד ב-1991 והוא גם שיחק במועדון הילדים ווסט מידלאקס קולטס בזמן שלמד בתיכון דרייטון מאנור. קראוץ' סירב לחוזים בצ'לסי ומילוול והצטרף לקווינס פארק ריינג'רס בקיץ 1994. הוא לא נשאר זמן רב בק.פ.ר, מכיוון שבנובמבר צוות האימון בלופטוס רואד עבר לטוטנהאם הוטספר, יחד עם מאמן קבוצת הנוער דס באלפין שהציע לקראוץ' חוזה בספארס.
משפחתו של קראוץ' היו אוהדי צ'לסי והוא הפך לנער כדורים בסטמפורד ברידג' בגיל עשר. כילד, הוא הלך לכמה משחקים של צ'לסי. לאחר מכן, הוא אמר לאתר הרשמי של ליברפול שלמרות זאת, הוא וחבריו היו אוהדים של ק.פ.ר.
קריירת מועדונים > טוטנהאם הוטספר

קראוץ' חתם על חוזה מקצועי עם טוטנהאם הוטספר ב-2 ביולי 1998 אחרי ששיחק שם בקבוצת הנוער. עם זאת, הוא לא שיחק בקבוצה הראשונה והושאל למועדונים אחרים. הוא היה תקופה קצרה בדולוויץ' המלט שהייתה בליגת איסטמיאן ובקיץ 2000 שיחק ב-IFK הסלהולם בשוודיה שהייתה בליגה השלישית במדינה.
קריירת מועדונים > ק.פ.ר ופורטסמות'

ב-28 ביולי 2000, טוטנהאם מכרה את קראוץ' לקווינס פארק ריינג'רס שהייתה אז בליגה הראשונה תמורת 60,000 פאונד. הוא הותיר רושם מיידי בק.פ.ר והבקיע עשרה שערי ליגה בעונת 2000/2001, אבל זה לא הספיק כדי למנוע את הירידה של הקבוצה לליגה השנייה.
בגלל ירידת הליגה, ק.פ.ר היו צריכים למכור רבים מהשחקנים הטובים ביותר שלהם בשל בעיות כספיות, ופורטסמות' קנתה את קראוץ' עבור 1.5 מיליון פאונד. קראוץ' כבש 18 שערי ליגה ב-27 משחקים בהם פתח בעונת 2001/2002.
קריירת מועדונים > אסטון וילה

במרץ 2002, מועדון הפרמייר ליג אסטון וילה קנה את קראוץ' עבור חמישה מיליון פאונד. הוא הבקיע במשחק הראשון שלו עבור וילה את השוויון מול ניוקאסל יונייטד והבקיע עוד שני שערים בשבעה משחקים. עם זאת, קראוץ' לא הצליח לשמור על מקום קבוע בהרכב באסטון וילה בעונת 2002/2003 והוא שיחק 18 פעמים ולא הבקיע. במטרה לשחק בקבוצה הראשונה, הוא הושאל לנוריץ' סיטי מספטמבר לדצמבר 2003. קראוץ' שיחק 15 פעמים עבור המועדון בעונת 2003/2004, והבקיע ארבעה שערים שעזרו לקבוצה לעלות ליגה.
לאחר תקופת ההשאלה, הוא חזר לאסטון וילה והבקיע צמד נגד לסטר סיטי, שער ניצחון מאוחר נגד מידלסבורו ושער ראשון נגד בולטון וונדררס. וילה מכרה את קראוץ' ביולי 2004 לסאות'המפטון עבור 2.5 מיליון פאונד.
קריירת מועדונים > סאות'המפטון

למרות שבהתחלה שימש כגיבוי לחלוצים הראשונים ג'יימס ביטי וקווין פיליפס, קראוץ' הפך לפוקוס של ההתקפה של סאות'המפטון כאשר הארי רדנאפ הגיע וביטי נמכר. הוא הבקיע הרבה שערים חשובים במאבק הירידה של סאות'המפטון, כולל שער נגד ליברפול בניצחון 2-0 בבית, שער נגד ארסנל בתיקו 1-1 בבית ושני שערים נגד מידלסברו בניצחון 3-1 בחוץ. הוא גם הבקיע פנדל מנצח מאוחר במשחק נגד היריבה המושבעת של סאות'המפטון, פורטסמות', בגביע ה-FA. הרמה שלו בסאות'המפטון גרמה לכך שהוא זומן בפעם הראשונה לנבחרת אנגליה. הוא הבקיע 16 שערים ב-33 משחקים במהלך עונת 2004/2005. ב-19 ביולי 2005, סאות'המפטון הסכימה למכור את קראוץ' עבור 7 מיליון פאונד לליברפול בחוזה של ארבע שנים.
קריירת מועדונים > ליברפול

קראוץ' עבר בחינה מדוקדקת של התקשורת בגלל מחסור בשערים בחודשים הראשונים שלו בליברפול. ב-19 משחקים - בארבעה חודשים - הוא לא הבקיע. קראוץ' זכה לשבחים על פנים אחרות של המשחק שלו, כמו הנגיעה שלו בכדור. הבצורת הסתיימה ב-3 בדצמבר 2005 כאשר הוא הבקיע נגד ויגאן את'לטיק. הוא הבקיע שער נוסף באותו משחק. בעונת 2006/2007, הוא הבקיע את השער היחיד במשחק נגד מנצ'סטר יונייטד בסיבוב החמישי של גביע ה-FA, הניצחון הראשון של ליברפול על מנצ'סטר יונייטד בגביע אחרי מלחמת העולם השנייה. ב-13 במאי הוא עזר לליברפול לזכות בגמר גביע ה-FA נגד וסטהאם יונייטד כאשר הוא בישל שער לסטיבן ג'רארד בשער השני של ליברפול.
הוא הבקיע את שער הניצחון בניצחון 2-1 על צ'לסי במשחק מגן הקהילה. בעונת 2006/2007 בליגת האלופות, הוא הבקיע את השער הראשון שלו באירופה נגד מכבי חיפה. ב-31 במרץ הוא הבקיע את השלושער הראשון שלו במועדון בניצחון 4-1 על ארסנל. זה גם נקרא "שלושער מושלם" מכיוון שהוא הבקיע שער ברגל ימין, ברגל שמאל ובנגיחה. הוא השתתף בגמר ליגת האלופות 2007, אותו ליברפול הפסידה למילאן באתונה, כמחליף. הוא סיים את עונת 2006/2007 כמלך השערים בכל התחרויות עם 18 שערים.
בתחילת עונת 2007/2008, היו לו הזדמנויות מוגבלות לשחק בליברפול עקב הגעתם של חלוצים אחרים, כולל פרננדו טורס. הוא הבקיע נגד טולוז בשלב המוקדמות לליגת האלופות באוגוסט, והוא הבקיע שני שערים בניצחון 8-0 נגד בשיקטש בשלב הבתים בנובמבר. ב-19 בדצמבר, קראוץ' קיבל כרטיס אדום במשחק רבע הגמר של גביע הפוטבול ליג נגד צ'לסי. באפריל, הוא הבקיע שער בתיקו 1-1 נגד ארסנל שעזר לליברפול לסיים את העונה במקום הרביעי.
קריירת מועדונים > חזרה לפורטסמות'

ב-7 ביולי 2008, הוכרז שקראוץ' הסכים מילולית להצטרף למועדון הקודם שלו, ומחזיק גביע ה-FA, פורטסמות' בעסקה בשווי 11 מיליון פאונד. קראוץ' הבקיע את השער הראשון שלו בחזרתו לפורטסמות' בניצחון 3-0 נגד אברטון בגודיסון פארק ב-30 באוגוסט 2008. ב-2 באוקטובר 2008, קראוץ' הבקיע פעמיים בתוספת הזמן במשחק חוץ בליגה האירופית נגד ויטוריה דה גימארייש כדי לעזור לפורטסמות' להגיע לשלב הבתים של התחרות בעונת 2008/2009. הוא הבקיע פעמיים נגד הירנפיין בניצחון 3-0 בפראטון פארק, אך פורטסמות' לא עלתה משלב הבתים. קראוץ' שיחק 46 פעמים בעונה והבקיע 16 שערים.
קריירת מועדונים > חזרה לטוטנהאם

ב-27 ביולי 2009, טוטנהאם הוטספר החתימה את קראוץ' עבור 10 מיליון פאונד בחוזה של חמש שנים. הוא הבקיע את השער הראשון שלו בשביל טוטנהאם בניצחון 5-1 נגד דונקסטר רוברס בגביע הפוטבול ליג ב-26 באוגוסט 2009. הוא הבקיע שוב במשחק הבא שלו את השער הראשון שלו בליגה בשביל ספרס בניצחון 2-1 נגד ברמינגהאם סיטי. ב-23 בספטמבר, קראוץ' הבקיע את השלושער הראשון שלו בשביל הספרס בניצחון 5-1 נגד פרסטון נורת' אנד בגביע הפוטבול ליג. במאי, השער המאוחר שלו נגד מנצ'סטר סיטי בניצחון 1-0 במה שנקרא "משחק 15 מיליון הפאונד" שם את הספרס בעמדה לשחק בפעם הראשונה אי פעם בליגת האלופות.
ב-25 באוגוסט 2010, קראוץ' הבקיע שלושער נגד יאנג בויז כדי לעזור לספרס לעלות לשלב הבתים של עונת 2010/2011 בליגת האלופות. ב-15 בפברואר 2001, קראוץ' הבקיע את שער הניצחון במשחק שמינית הגמר בליגת האלופות נגד מילאן בחוץ. שלושה שבועות מאוחר יותר, ספרס עלו לרבע הגמר לאחד שהמשחק בבית הסתיים ב-0-0. הוא הבקיע שער עצמי נגד מנצ'סטר סיטי, מה שהבטיח את עלייתה של סיטי לליגת האלופות.
קריירת מועדונים > סטוק סיטי

ב-31 באוגוסט 2011, סטוק סיטי החתימה את קראוץ' לארבע שנים עבור 10 מיליון פאונד, מה שהיה אז סכום שיא עבור המועדון. קראוץ' ערך את משחק הבכורה שלו במועדון בניצחון 1-0 על ליברפול ב-10 בספטמבר. הוא הבקיע את השער הראשון שלו עבור הפוטרס בתיקו 1-1 נגד מנצ'סטר יונייטד. הוא הבקיע את השער השני שלו במשחק הבא נגד בשיקטש בקמפיין עונת 2011/2012 בליגה האירופית. קראוץ' הבקיע נגד מכבי תל אביב, בלקברן רוברס ו-וולברהמפטון וונדררס לפני שפספס את משחקי חג המולד בגלל וירוס.
ב-2 בינואר 2012, קראוץ' הבקיע שני שערים נגד בלקבורן בניצחון 2-1 ועבר את השער ה-100 שלו בליגה. ב-24 במרץ 2012, קראוץ' הבקיע נגד מנצ'סטר סיטי בתיקו 1-1. הוא הבקיע 13 שערים בעונה. בארוחת הפרסים של סוף העונה, הוא זכה בתואר שחקן השנה של המועדון ובפרס שער השנה על השער נגד מנצ'סטר סיטי.
קראוץ' החל את עונת 2012/2013 היטב, והבקיע חמישה שערים בשבעה משחקים נגד סווינדון טאון, ויגאן את'לטיק, מנצ'סטר סיטי וצמד נגד סוונסי סיטי. הוא איבד כמה שיניים אחרי שפבריסיו קולוצ'יני בעט לו בפה במשחק נגד ניוקאסל יונייטד ב-28 בנובמבר 2012 והיה צריך לעבור ניתוח מתקן. לאחר מכן, עברו שלושה חודשים שבהם לא הבקיע לפני שהוא הבקיע נגד ויגאן ב-29 בינואר 2013. לאחר מכן עברו עוד שלושה חודשים ללא שער לפני שהוא הבקיע נגד קווינס פארק ריינג'רס, המועדון שלו לשעבר, ב-20 באפריל 2013 בניצחון 2-0. הוא סיים את העונה עם שמונה שערים.
מארק יוז החליף את טוני פוליס כמאמן הקבוצה במאי 2013, ולמרות שקראוץ' פתח בהרכב בשני המשחקים הראשונים של עונת 2013/2014, יוז הוריד אותו לספסל. הוא חזר להרכב הפותח ב-26 באוקטובר 2013 והבקיע בהפסד 3-2 נגד מנצ'סטר יונייטד. קראוץ' שמר על המקום שלו בהרכב עד סוף העונה שבה הוא סיים כמלך השערים עם עשרה שערים ב-38 משחקים.
בינואר 2015, קראוץ' חתם על הארכת חוזה לשנתיים בסטוק סיטי. ב-28 בפברואר 2015, קראוץ' הבקיע את שער הניצחון בניצחון 1-0 נגד האל סיטי והשווה את שיא השערים בנגיחה בפרמייר ליג של אלן שירר של 46 שערים. הוא שבר את השיא ב-24 במאי עם שער בניצחון 6-1 נגד ליברפול. קראוץ' השווה את מספר השערים שלו בעונה הקודמת, עשרה שערים. בסוף העונה, קראוץ' עבר ניתוח במפשעה. קראוץ' התקשה לקבל זמן משחק בעונת 2015/2016 ושיחק 18 פעמים שתשע מהן היו כמחליף. הוא הבקיע פעמיים, במשחק נגד פולהאם בגביע הפוטבול ליג ובמשחק נגד דונקסטר רוברס בגביע ה-FA.
קראוץ' הבקיע שלושער בחוץ נגד סטיבנג' בגביע הפוטבול ליג בניצחון 4-0 ב-23 באוגוסט 2016. ב-9 בינואר 2017, קראוץ' חתם על חוזה חדש עם סטוק סיטי עד לקיץ 2018. קראוץ' הבקיע ארבעה שערים בחמישה משחקים עד סוף העונה, כולל השער ה-100 שלו. הוא היה השחקן המבוגר ביותר להגיע לאבן הדרך הזו. קראוץ' שיחק 29 פעמים בעונת 20016/2017 והבקיע עשרה שערים.
קראוץ' קבע שיא של מספר ההופעות הגבוה ביותר של מחליף בפרמייר ליג ב-20 בנובמבר 2017 כשהוא נכנס כמחליף בפעם ה-143 במשחק נגד ברייטון אנד הוב אלביון, ושבר את השיא של שולה אמאובי. הוא הפך לכובש המצטיין של סטוק סיטי בפרמייר ליג בכל הזמנים באותה עונה, עם 45 שערים, אחר ששבר את השיא של ג'ונתן וולטרס. קראוץ' חתם על חוזה לעוד עונה בסטוק סיטי בנובמבר 2017. קראוץ' שיחק 34 פעמים בעונת 2017/2018 והבקיע שישה שערים. סטוק סיטי ירדה ליגה.
קריירת מועדונים > ברנלי

קראוץ' חתם בברנלי מהפרמייר ליג ב-31 בינואר 2019 על חוזה עד לסוף עונת 2018/2019 ועסקת החלפת שחקן עם סאם ווקס. קראוץ' ערך את הופעת הבכורה שלו בברנלי ב-2 בפברואר כשנכנס כמחליף בתיקו 1-1 נגד סאות'המפטון. היה לו השפעה מיידית מכיוון שהוא היה חלק בכך שברנלי קיבלה פנדל. הוא שוחרר בסוף העונה והודיעה על פרישה ב-12 ביולי 2019 בגיל 38.
קריירה בין-לאומית

קראוץ' שיחק עבור נבחרת אנגליה עד גיל 20 בגביע העולם עד גיל 20 ב-1999. הוא שיחק עבור נבחרת העד גיל 21 באליפות אירופה בכדורגל עד גיל 21 בשווייץ במאי 2002, בו הוא הבקיע שער נגד שווייץ.
במאי 2005, הוא זומן בפעם הראשונה לנבחרת הבוגרת על יד המאמן סוון-יוראן אריקסון לסיבוב המשחקים של הקבוצה בארצות הברית. הוא ערך את הופעת הבכורה שלו במשחק נגד קולומביה. הוא הופיע פעמיים במוקדמות מונדיאל 2006, כשחקן פותח נגד אוסטריה בניצחון 1-0 וכשחקן מחליף בניצחון 2-1 נגד פולין. ב-1 במרץ 2006, הוא הבקיע את השער הראשון שלו עבור אנגליה בניצחון 2-1 נגד אורוגוואי.
במאי 2006, קראוץ' נכלל בסגל של 23 שחקנים של אנגליה למונדיאל 2006. קראוץ' פתח במשחק הראשון של אנגליה במונדיאל 2006 נגד פרגוואי ב-10 ביוני 2006. הוא פתח במשחק הבא נגד טרינידד וטובגו והבקיע את השער התחרותי הראשון שלו בנבחרת. השער הביא למחלוקת מכיוון שבשידור חוזר היה ניתן לראות שקראוץ' משך בשיער של ברנט סאנצ'ו. קראוץ' לא פתח במשחק השלישי, אבל לאחר פציעה של מייקל אואן בדקה הראשונה של המשחק, הוא נכנס כמחליף. קראוץ' נכנס כמחליף במשחק רבע הגמר נגד פורטוגל אחרי שוויין רוני הורחק. אנגליה הפסידה את המשחק בפנדלים.
קראוץ' נשאר חלק מנבחרת אנגליה תחת מחליפו של אריקסון, סטיב מקלרן, ופתח במשחק הראשון של מקלרן כמאמן, משחק ידידות נגד יוון באוגוסט 2006. הוא הבקיע פעמיים והמשחק הסתיים בניצחון 4-0 של אנגליה. במשחק הפתיחה של שלב המוקדמות ליורו 2008 נגד אנדורה, הוא הבקיע שני שערים בניצחון 5-0 ב-2 בספטמבר 2006. מכיוון שהוא היה זקוק לניתוח אחרי פצע באף שהוא קיבל במשחק של ליברפול, הוא לשחק בשני משחקי מוקדמות במרץ 2007. הוא חזר לשחק נגד ברזיל במאי וביונו והבקיע נגד אסטוניה. קראוץ' היה המבקיע המצטיין של אנגליה בשלב המוקדמות עם חמישה שערים. אנגליה סיימה שלישית בבית ולא עלתה ליורו 2008.
ב-1 באפריל 2009, קראוץ' פתח במשחק במוקדמות מונדיאל 2010 נגד אוקראינה תחת פאביו קאפלו. הוא הבקיע ואנגליה ניצחה 2-1. קראוץ' שיחק במשחק ידידות נגד סלובניה ובמשחק מוקדמות מונדיאל נגד קרואטיה. הוא הבקיע צמד במשחק מוקדמות מונדיאל נגד בלארוס. הוא הבקיע עוד צמד במשחק ידידות נגד מצרים ב-3 במרץ 2010 ושער במשחק נגד מקסיקו ב-24 במאי.
קראוץ' נכלל ברשימת 23 השחקנים למונדיאל 2010. הוא עלה כמחליף במשחק הפתיחה נגד ארצות הברית ובמשחק הבא נגד אלג'יריה.
קראוץ' לא היה חלק מנבחרת אנגליה ליורו 2012. אחרי הטורניר, דווח שקראוץ' סירב להיות בנבחרת אלא אם הוא יהיה חלק מההרכב המקורי, לפי המאמן רוי הודג'סון, מה שגרר ביקורות. עם זאת, קראוץ' אמר מאוחר יותר שזה לא היה המצב ושהוא "לעולם" לא ירצה לא לשחק עבור אנגליה.
חיים אישיים

קראוץ' והדוגמנית אבי קלנסי התחתנו ב-30 ביוני 2011. יש להם שתי בנות ושני בנים.
באוגוסט 2012 הוא נמצא אשם בנהיגה במהירות מופרזת שארעה בנובמבר 2011, ונקנס ב-1,000 פאונד. ב-16 באוקטובר 2012 נפסל רישיונו למשך חצי שנה.
קראוץ' הוציא אוטוביוגרפיה בשם "Walking Tall – My Story" ב-2007. ספרו השני, "How to be a Footballer", יצא ב-2018. בסתיו 2018 הוא החל לשדר פודקאסט בשם "That Peter Crouch Podcast" עם טום פורדייס וכריס סטארק.
לקראוץ' יש תעודת הכשרה מקצועית בפנאי ותיירות אשר הוא השיג כחלק מתוכנית לימודי חובה בטוטנהאם הוטספר.
לאחר פרישתו מכדורגל הנחה תוכנית בשבת בערב ב-BBC One בשם "Peter Crouch: Save Our Summer". ב-2022 הוא השתתף בפאנל של העונה השנייה של "הרקדן במסכה" ובפאנל בפרק של העונה הרביעית של "הזמר במסכה".
נבחרת לאומית

| נבחרת אנגליה> שנה | נבחרת אנגליה> הופעות | נבחרת אנגליה> שערים |
| --- | --- | --- |
| 2005 | 4 | 0 |
| 2006 | 12 | 11 |
| 2007 | 8 | 3 |
| 2008 | 6 | 0 |
| 2009 | 6 | 4 |
| 2010 | 6 | 4 |
| סה"כ | 42 | 22 |
תארים > קבוצתיים > נוריץ' סיטי

הליגה הראשונה של הפוטבול ליג: 2003/2004
תארים > קבוצתיים > ליברפול

הגביע האנגלי: 2005/2006
מגן הקהילה: 2006
ליגת האלופות - מקום שני: 2006/2007
גביע העולם למועדונים - מקום שני: 2005
תארים > אישיים

שחקן העונה של קווינס פארק ריינג'רס: 2000/2001
שחקן העונה של פורטסמות': 2001/2002
שחקן השנה של סטוק סיטי: 2011/2012
שער השנה של סטוק סיטי: 2011/2012
פרויקט המטרייה האדומה

| --- | --- |
 מדינה:  ארצות הברית 
 מטה הארגון:  ניו יורק 
 מייסדים:  אודיסיה ריי 
 תקופת הפעילות:  2010–הווה (כ־14 שנים) 
 
פרויקט המטרייה האדומה (באנגלית: Red Umbrella Project) הוא ארגון ללא כוונות רווח המבוסס בניו יורק, הפועל למען זכויות עובדות בתעשיית המין (אנ'), ובמטרה להעצים אותן ולתת להן קול.
היסטוריה

פרויקט המטרייה האדומה הוקם בשנת 2010 על ידי הסופרת והפעילה אודיישה ריי. כעובדת מין לשעבר, ריי ראתה מקרוב את האפליה נגד עובדות מין על ידי המשטרה והחברה. ריי חזתה ארגון שבו עובדות מין יוכלו להתאסף ולחלוק את הסיפורים שלהן, לעודד שינוי ולעזור אחת לשנייה. היא בחרה את השם "פרויקט המטרייה האדומה", משום שבשנת 2001, במהלך הביאנלה ה-49 של ונציה, איטליה, הפגינו עובדות מין נגד תנאי עבודה לא אנושיים והפרות זכויות אדם באמצעות החזקת מטריות אדומות, שבכך הפכו לסמל של התנגדות עובדות מין לאפליה.
בשנת 2009 החלה ריי לקיים אירועי סיפור סיפורים לעובדות מין בטרקלין "Happy Ending Lounge" בניו יורק. מטרות הסדנאות והאירועים הללו היו העצמה עבור עובדות המין, אך עד מהרה התברר כי עובדות ועובדי המין חלקו מספר אתגרים ובעיות משותפות. רבות הזדהו כטרנס או קוויריות, ונמצא ביניהן שיעור מדאיג של HIV/איידס, בעיקר בעקבות חששות לשאת קונדומים עקב הפללה, ויותר מכל הייתה להן חוויה משותפת של הדרה ויחס מזיק בידי החברה, בעוד הן מנסות להתפרנס.
סוגיות של צדק > תוכניות להסבת עבודת מין

בשנת 2014 ניו יורק יסדה סדרה של בתי משפט מיוחדים לעובדי מין שנעצרו באשמות הקשורות לזנות. בתי המשפט החדשים, שכונו "בתי המשפט להתערבות בסחר בבני אדם" (HTIC), התייחסו לכל עובדת מין כקורבן לסחר בבני אדם, ובאמצעות מגוון של טקטיקות, לעיתים כוחניות, שכנעו את המואשמות לוותר על זכותן החוקתית למשפט בפני חבר מושבעים ולהסכים להסדרי טיעון במסגרת תוכנית להסבת עובדות מין, שכללה תוכנית טיפול במנדט בית המשפט, שלאחריה תובא בפני בית המשפט האפשרות לבטל את ההאשמות נגד עובדת המין (המכניזם המשפטי נקרא adjournment in contemplation of dismissal או ACD). פרויקט המטרייה האדומה התערבה בהליכים אלו, והכירה בכך כי כוונותיה של העירייה טובות וכי בית המשפט החדש מסייע למי שנאלצים לעבודת מין. עם זאת, הארגון טען שבית המשפט עדיין מתייחס לעובדות המין כאל פושעות, ומניחה כי כל עובדות המין הם קורבנות סחר בבני אדם וכי אף אחד לא עושה עבודת מין כבחירה למקור פרנסה על פני האופציות האחרות הנתונות. הארגון הצביע על כך שהגעה לכדי עבודת מין יכולה להיות גם תוצאה של אפליה בשוק העבודה, מסקנה שמתבקשת בהינתן שמספר לא פרופורציונלי של עובדות המין הן נשים של צבע, טרנסיות או קוויריות. הייעוץ והסיוע המוצעים במסגרת תוכנית הטיפול המנדטורי של בית המשפט אינם מעניקים לעובדות המין שום אפשרות כלכלית אלטרנטיבית לעבודת מין. פרויקט המטרייה האדומה מבקש ארגון מחדש של התוכנית עם דגש על העצמה כלכלית למשתתפות בה, באמצעות הכשרה מקצועית ופיתוח הזדמנויות כלכליות.
סוגיות של צדק > HIV / איידס והשלכות בריאותיות

פרויקט המטרייה האדומה, יחד עם המרכז הלאומי לשוויון טרנסג'נדרי (NCTE) (אנ') ופרויקט המדיניות המיטבית (Best Practices Policy Project, BPPP), פרסם דו"ח ממנו עולה כי טרנסג'נדריות עובדות מין לוקות באיידס/HIV פי 12 מאשר נשים טרנסג'נדריות שמעולם לא היו מעורבות בעבודת מין, ופי 25 יותר מאשר כלל האוכלוסייה. פרויקט המטרייה האדומה מצביע על החשש של עובדות מין שנשיאת קונדומים ישמש כראיות לעיסוק בזנות, יחד עם פרופיילינג גזעי ומגדרי על ידי שוטרים: "כשנשים ואנשים טרנס נושאים קונדומים זה פלילי, בעוד שכאשר לגברים לבנים סיסג'נדרים יש קונדומים, זה נתפש כפרקטיקה של מין בטוח".
פרויקט המטרייה האדומה וקבוצות אקטיביזם אחרות הצליחו לקדם רפורמה במספר ערים ליברליות כמו ניו יורק, סן-פרנסיסקו וושינגטון, אך בערים שמרניות יותר כמו פיניקס, קונדומים עדיין משמשים כראיות להפללת זונות, כמו בפרויקט אנטי-זנות בפיניקס, פרויקט רוז.
יומני המטרייה האדומה

"יומני המטרייה האדומה" התחילו כאירועים חודשיים לסיפור סיפורים במועדון "Happy Ending Lounge" בניו יורק, שמטרתם הייתה לשבור את הסטיגמה סביב עבודת מין, להפוך אותה לפחות מבודדת, ו"להראות שהיא יכולה להיות גם נצלנית וגם מעצימה" בו זמנית. "יומני המטרייה האדומה" סוקרו על ידי "וילג' ווייס" כ"הדרך הטובה ביותר לפגוש עובדות מין (בחינם)", ונכללו ברשימת "מיטב פעילות הפנאי של ניו יורק" בשנת 2010.
האירוע החודשי הוביל בסופו של דבר לסרט תיעודי שהופק על ידי אודיישה ריי והבמאי זוכה פרסי האמי דייוויד קורנפילד ובמימון פרויקט המטרייה האדומה. בסרט התיעודי הוצגו שבע עובדות מין שסיפרו את סיפוריהן על חיי העבודה שלהן ברחובות ניו יורק. הסרט הוקרן לראשונה בפסטיבל פורטלנד, באורגון ובתיאטרון ה-IFC בניו יורק, והיה בחירה רשמית של פסטיבל דוק NYC.
סדנת כתיבת זכרונות

בשנת 2012 החל פרויקט המטרייה האדומה להציע סדנאות לכתיבת זיכרונות, בעזרת מענק של ארגון Poets & Writers. הסדנאות היו פתוחות לכל מי שלו ניסיון בעבודת מין, והן איפשרו לעובדות המין מרחב בטוח לבניית כישורי כתיבה, לחלוק את הסיפורים שלהן עם אחרות ולקבל משוב מעמיתותיהן. בסדנה יש את האפשרות לפרסם את עבודתן בכתב העת הספרותי של הפרויקט, Prose & Lore, ולשתף את העבודות על הבמה במסגרת הסדנה. הוענק לנחשון אנדרסון פרס ברונקס (BRIO) לשנת 2014, על כתב היד "Shooting Range".
"הצדקה בזכויות הזונות"
קויוטה
מרפאת סנט ג'יימס
יום בינלאומי לסיום האלימות נגד עובדי המין
זכויות עובדים
אמנה עולמית לזכויות זנות
בישראל

בשנת 2018, הוקם "ארגמן", ארגון של עובדות מין שפועל לשמירה על זכויותיהן של עובדות ועובדי מין, נשים גברים וטרנס, בישראל.
הערות שוליים

↑  "Under the Red Umbrella | Sex Work Europe". www.sexworkeurope.org. נבדק ב-2016-12-19.
1 2 3 4 5  "Trans Sex Workers Are 25 Times More Likely to Be HIV Positive Than the General Population". The Nation. ISSN 0027-8378. נבדק ב-2016-12-19.
1 2  Chen, Michelle (2012-07-20). "Criminalizing Condoms: Sex Workers Get Policed but Remain Unprotected". נבדק ב-2016-12-20.
↑  "Is Prostitution Just Another Job?". New York Magazine. 2016-03-21. נבדק ב-2016-12-20.
↑  Fernandez, Manny (2011-04-07). "Prostitute Disappearances Unnoticed Until Bodies Were Found". The New York Times. ISSN 0362-4331. נבדק ב-2016-12-20.
1 2  Ungar-Sargon, Batya (2015-01-12). "Sex Trafficking Victims, Not 'Prostitutes,' Finally Getting Help (and a New Name) in Court". The Daily Beast. נבדק ב-2016-12-20.
↑  Merlan, Anna (2014-10-01). "Why Are New York Courts Lumping in Sex Workers With the Victims of Human Trafficking?". Village Voice. נבדק ב-2016-12-19.
↑  "Special Prostitution Courts and the Myth of 'Rescuing' Sex Workers - VICE". Vice (באנגלית אמריקאית). 2015-01-05. נבדק ב-2016-12-20.
↑  "Why Do Sex-Work Diversion Programs Fail?". The Nation. ISSN 0027-8378. נבדק ב-2016-12-19.
↑  "Not Everyone Is Happy with the NY Courts Treating Sex Workers as Trafficking Victims | VICE News". VICE News (באנגלית אמריקאית). נבדק ב-2016-12-20.
↑  "Gira Grant: Flawed justice for sex workers". NY Daily News. נבדק ב-2016-12-20.
↑  Susman, Tine (2014-05-12). "NYPD limits use of condoms seized from sex workers as evidence". Los Angeles Times. נבדק ב-2016-12-20.
↑  Margolin, Madison (2015-11-10). "New Documentary Aims to 'Complicate the Narrative' About Sex Workers". Village Voice. נבדק ב-2016-12-19.
↑  "Best Way to Meet Sex Workers (for Free): Red Umbrella Diaries | Best of NYC® 2010: Your Key to the City". Village Voice. אורכב מ-המקור ב-10 במאי 2017. נבדק ב-2016-12-19. {{cite web}}:  (עזרה)
↑  Wissot, Lauren. "Talking Sex Work with The Red Umbrella Diaries Producer Audacia Ray | Filmmaker Magazine". Filmmaker Magazine. נבדק ב-2016-12-20.
↑  "Memoir Writing Workshops | Red Umbrella Project". redumbrellaproject.org. אורכב מ-המקור ב-2017-12-01. נבדק ב-2016-12-20.
↑  "Melissa Petro and Red Umbrella Writers Dispel Myths About Sex Work | Poets and Writers". www.pw.org. 2013-01-03. נבדק ב-2016-12-20.
↑  "Nahshon D. Ratcliff | NEA". www.arts.gov. 2015-10-05. נבדק ב-2016-12-20.
↑  Anderson, Nahshon Dion (2018-09-18). "Amber Dawn on Writing a Contemporary Ghost Story". Lambda Literary (באנגלית אמריקאית). נבדק ב-2018-10-31.
↑  מיה איידן, "די להפוך אותנו לקורבנות": סערה בעקבות הכתבה על הנשים בזנות, באתר חדשות 13, 10 בנובמבר 2019
| --- | --- |
בקרת זהויות :  LCCN: no2018080463  VIAF: 6052152988212612790002   WorldCat (עם VIAF): 6052152988212612790002 
נחשון דיון אנדרסון ואודיישה ריי, מייסדות פרויקט המטרייה האדומה.
צ'ארלס וולאס

צ'ארלס ויליאם וולאס מידגלי (באנגלית: Charles William Wallace Midgley, נולד ב-20 בינואר 1885 באנגליה, נפטר ב-13 בדצמבר 1942 בברצלונה שבספרד) היה כדורגלן אנגלי ששיחק כחלוץ בעשור הראשון והשני של המאה ה-20. נודע בשל תקופתו במדי ברצלונה.